Rob Krott - dragovoljac Domovinskog rata (9/6/02) - 2002-06-09
Bivšem kapetanu američkog pješaštva koji je ratovao je u Međunarodnoj brigadi HV-a uručena Spomenica Domovinskog rata
U veleposlanstvu Republike Hrvatske ovdje u Washingtonu ovoga je tjedna svečano uručena Spomenica Domovinskog rata bivšem američkom vojniku Robu Krottu, koji je kao dragovoljac sudjelovao u Domovinskom ratu. Rob Krott, danas glavni inozemni dopisnik časopisa , bio je do kraja osamdesetih godina kapetan u američkim kopnenim snagama i padobranac koji je sudjelovao u operacijama američkih specijalaca. Kaže da je u doba izbijanja rata u Hrvatskoj i Sloveniji pratio je situaciju i često o njoj razgovarao s kolegama: "Kada je pao Vukovar, mislio sam da je ono što se događa u Hrvatskoj vrlo nepravedno. Jedan prijatelj Hrvat rekao mi je da Hrvatska pokušava sastaviti profesionalnu vojsku. Tako sam, s drugim prijateljem, kupio avionsku kartu i otputio se u Hrvatsku. Pridružili smo se Međunarodnoj brigadi, koja je u to doba uzimala dragovoljce." Iz Zagreba je u veljači 1992. s brigadom otišao za Sisak, pa zatim za Žažinu na Kupi, gdje je proveo cijelo proljeće. Sljedeće godine se, ponukan pozivom prijatelja iz Hrvatske vojske, vratio i u ožujku se pridružio Hrvatskom vijeću obrane u Bosni i Hercegovini. Evo kako se prisjeća svojih dana s hrvatskim vojnicima: "Bili su vrlo motivirani, iako su imali malo opreme i još manje obuke. Mnogi pripadnici pješaštva bili su vrlo mladi – osamnaest- i devetnaestgodišnjaci i još stigli služiti vojsku. Obukli su uniforme, uzeli oružje koje im je izdano i dali najbolje od sebe." Kao dragovoljac u Hrvatskoj vojsci, Rob Krott je svoje profesionalno vojno iskustvo pokušao prenijeti na svoje suborce. “Učio sam ih gotovo svemu – od ophodnji u malim skupinama do postavljanja mina, izviđanja, komunikacija i služenja zemljopisnim kartama” – ispričao je nedavno za časopis . U članku u travanjskom izdanju tog časopisa posvećenom vojnicima-plaćenicima, Rob Krott kaže da je svoju službu u Hrvatskoj vojsci shvatio kao priliku da pomogne novoneovisnoj zemlji da pobijedi zlu silu koja ju je napala. Iako je u svojoj dugoj karijeri, bilo kao dragovoljac ili uposlenik američkih vojnih korporacija, sudjelovao u sukobima u nizu kriznih žarišta – od Somalije, do Kuvajta i Srednjeg Istoka, odbacuje epitet “plaćenika”. Kako je rekao za "uvijek nastoji stati na pravu stranu", a osjećaj avanture jača mu je motivacija nego zarada. Svoje iskustvo u Hrvatskoj, rekao je, ne bi mijenjao za ništa drugo, dapače, žali što nije mogao ostati duže. O svojim doživljajima pisao je i u člancima za . U međuvremenu, nije se vraćao u Hrvatsku, iako bi to volio. Kako kaže, želio bi ponovno vidjeti Dubrovnik i jadranske plaže, te prošetati Zagrebom, kroz koji je svojedobno trčao pod zračnim uzbunama.